Konstantin Tolokonnikov

Konstantin Tolokonnikov (født 26. februar 1996) er en russisk friidrettsutøver som konkurrerer i mellomdistanseløp, hovedsakelig 800 meter. Hans fremste internasjonale resultater er sølv på 800 meter og gull på 4 × 400 meter stafett i Junior-VM i friidrett 2015.

 Idrettskarriere 
Tolokonnikov deltok i Ungdoms-VM i friidrett 2013, som ble arrangert i Donetsk i Ukraina. Der løp han inn til andreplass, bak Alfred Kipketer, etter å ha passert fem løpere de siste 100 metrene. Han satte personlig rekord med 1.48,29.IAAF - 8th IAAF World Youth Championships > 800 Metres - Boys, besøkt 30. august 2015.

I Lag-EM i friidrett 2015 (Super League) løp han på 1.46,42, som var ny personlig rekord.European Athletics - 6th European Athletics Team Championships, Olympic Stadium Cheboksary  RUS  19 - 21 June , besøkt 30. august 2015. Dette holdt til fjerdeplass, som ga Russland 9 poeng i lagkonkurransen, som Russland vant sammenlagt. Han deltok i Junior-VM i friidrett 2015 i Eskilstuna, der han deltok på Russlands stafettlag som vant 4 × 400 meter stafett.European Athletics - 23rd European Athletics Junior Championships, Ekängens Friidrottsarena Eskilstuna  SWE  16 - 19 July , besøkt 30. august 2015. Individuelt kom han på andreplass på 800 meter, bak britiske Kyle Langford. I august ble ham russisk mester for første gang, der han forbedret sin personlige rekord til 1.45,76. Noen dager senere ble han tatt ut til VM i friidrett 2015. I semifinalen i VM løp han på 1.48,32, som var 18. beste tid, og han nådde dermed ikke finalen.

Han ble russisk mester på 800 meter igjen i 2017, og han ble russisk U23-mester på 800 meter innendørs i 2018. Under det russiske mesterskapet i friidrett 2019 kom han på andreplass på 800 meter, og i 2019 fikk han bronse på samme distanse.World Athletics - Konstantin Tolokonnikov - Results, besøkt 8. august 2021. 

 Referanser 

 Eksterne lenker 


Kategori:Russiske mellomdistanseløpere
Kategori:Russiske mestere i friidrett
Kategori:Deltakere for Russland under VM i friidrett 2015